PATVIRTINTA

Gimnazijos direktoriaus

2019 rugpjūčio 30 d.

įsakymu Nr. V-249

**PANEVĖŽIO 5-OSIOS GIMNAZIJOS MOKINIŲ  UNIFORMOS DĖVĖJIMO**

**TVARKOS APRAŠAS**

**I. BENDROJI DALIS**

1. Panevėžio 5-os gimnazijos uniformos dėvėjimo tvarkos aprašas nustato mokinių uniformos dėvėjimo tvarką.
2. Mokinio uniforma – mokinių vienybės, pagarbos gimnazijai ir jos tradicijoms išraiška, vidinės kultūros, estetinio skonio ugdymo dalis.

**II. MOKINIŲ UNIFORMOS DĖVĖJIMO TVARKA**

1. Uniforma dėvima kiekvieną dieną visus mokslo metus, išskyrus penktadienį, kuris skiriamas uniformos skalbimui, valymui.
2. Valstybinių, gimnazijos švenčių, konkursų, reprezentacinių renginių, egzaminų metu, taip pat atstovaudami gimnazijai rajono ir respublikiniuose renginiuose, mokiniai privalo dėvėti mokyklinę uniformą, skirtą šventinėms dienoms.
3. Be uniformos mokinys į gimnaziją gali atvykti švaros akcijų, išvykų bei ekskursijų ar kitų su mokytojais suderintų renginių metu.
4. Mokinio uniforma turi būti švari ir tvarkinga.
5. Rekomenduojama mokinio uniformos vidinėje pusėje paženklinti savininko vardu ar kitu inicialu.
6. Sportinė apranga dėvima tik per fizinio ugdymo ir šokių pamokas arba varžybų metu.
7. **Draudžiama dėvėti:**
	1. bliuzoną su gobtuvu, storą megztinį ar kailinę liemenę, kurie trukdo užsivilkti mokyklinį švarką,
	2. permatomus drabužius ir / ar drabužius su giliomis iškirptėmis,
	3. šortus ar bridžus,
	4. drabužius, ant kurių vaizduojami alkoholiniai gėrimai, rūkalai, necenzūriniai užrašai,
	5. suplėšytus ir nešvarius drabužius.

|  |
| --- |
| **PRIVALOMA** |
| Merginoms | Vaikinams |
| **Šventinė uniforma**- šviesiai pilkas mokyklinis švarkas su gimnazijos ženkleliu, - vienspalviai balti marškiniai, - tamsios spalvos sijonas,- mėlynas kaklaraištis.**Kasdienė uniforma**- šviesiai pilkas mokyklinis švarkas su gimnazijos ženkleliu / šviesiai pilkos spalvos mokyklinis megztinis su gimnazijos ženkleliu,- palaidinė arba marškiniai (be užrašų ir piešinių),- sijonas, kelnės arba džinsai.   |  **Šventinė uniforma**- šviesiai pilkas mokyklinis švarkas su gimnazijos ženkleliu,- vienspalviai balti marškiniai,- tamsios spalvos kelnės,- mėlynas kaklaraištis.**Kasdienė uniforma**- šviesiai pilkas mokyklinis švarkas su gimnazijos ženkleliu / šviesiai pilkos spalvos mokyklinis megztinis su gimnazijos ženkleliu ,- marškiniai arba polo marškiniai (be užrašų ir piešinių), - kelnės arba džinsai. |

**III. MOKINIŲ UNIFORMOS DĖVĖJIMO PRIEŽIŪRA**

10. Mokyklinės uniformos nedėvėjimas yra prilygstamas mokinio elgesio taisyklių pažeidimui.

11. Gimnazijos klasių vadovai, mokytojai, mokinių tėvai (globėjai, rūpintojai) ir gimnazijos specialistai kontroliuoja mokyklinių uniformų dėvėjimą.

12. Uniformų dėvėjimo priežiūrą pamokų metu vykdo dalyko mokytojai (mokytojas, pastebėjęs mokinį be mokyklinės uniformos, informuoja klasės vadovą). Klasės vadovas / dalyko mokytojas tą pačią dieną įrašo pastabą į elektroninį dienyną;

Klasių vadovai taiko prevencines poveikio priemones:

12.1. pirmą kartą pastebėjus mokinį be uniformos, reiškiama pastaba ir prašoma pasiaiškinimo žodžiu;

12.2. antrą kartą – mokinys pas socialinį pedagogą raštu rašo pasiaiškinimą, kuris prisegamas prie drausmės pažeidimo akto;

12.3. jei ir toliau mokinys nedėvi mokyklinės uniformos (užpildžius 3 drausmės pažeidimo aktus dėl uniformos nedėvėjimo), siunčiamas į Vaiko gerovės komisiją, kur svarstomas mokinio (-ės) elgesys;

12.4. skiriama gimnazijos direktoriaus raštiška pastaba, įspėjimas, papeikimas, griežtas papeikimas;

13. Visais atvejais klasės vadovas informuoja tėvus (globėjus, rūpintojus).

14. Vieną kartą per mėnesį (esant poreikiui, ir dažniau) vykdomi uniformų dėvėjimo patikrinimai. Mokinys, vengiantis dėvėti uniformą (pastebėtas be uniformos per 3 patikrinimus), svarstomas Vaiko gerovės komisijoje, kur kviečiami mokinio tėvai (globėjai) ir direktoriaus įsakymu skiriama nuobauda.

**IV. MOKINIŲ UNIFORMOS ĮSIGIJIMO SĄLYGOS**

15. Mokinio uniforma įsigyjama mokinių tėvų (globėjų, rūpintojų) lėšomis.

16. Norintys įsigyti naują uniformą gali kreiptis į UAB „ManoVita“.

Parduotuvės adresas: Klaipėdos g. 36, Panevėžys. Tel. 8 - 45 46 35 96; 8 64839991

El. paštas: manovita.pan@gmail.com

17. Gimnazisto uniformą galima įsigyti uniformų mugėje, kuri vyksta gimnazijoje vasaros atostogų metu.

**V. BAIGIAMOSIOS NUOSTATOS**

18. Mokiniai su Aprašu supažindinami pasirašytinai kiekvienų mokslo metų rugsėjo mėnesį klasių valandėlių metu, mokinių tėvai (globėjai) – pirmame mokinių tėvų susirinkime arba elektroniniu būdu.

19. Aprašas tvirtinamas ir keičiamas gimnazijos direktoriaus įsakymu.

20. Aprašas skelbiamas gimnazijos interneto svetainėje: <https://penktoji.panevezys.lm.lt/>